กนง.ลดดอกเบี้ยลง0.25%หนุนศก.ฟื้น
กนง.ประกาศลดดอกเบี้ย 0.25% เหลือ 3.25% เพื่อช่วยการฟื้นตัวทางเศรษฐกิจหลังได้รับผลกระทบจากน้ำท่วม คาดปีนี้เศรษฐกิจโตเพียง 1.8%
29 ต.ค. 2565

กนง.ประกาศลดดอกเบี้ย 0.25% เหลือ 3.25% เพื่อช่วยการฟื้นตัวทางเศรษฐกิจหลังได้รับผลกระทบจากน้ำท่วม คาดปีนี้เศรษฐกิจโตเพียง 1.8%
นายไพบูลย์ กิตติศรีกังวาน ผู้ช่วยผู้ว่าการ สายนโยบายการเงิน ธนาคารแห่งประเทศไทย(ธปท.) ในฐานะเลขานุการคณะกรรมการนโยบายการเงิน(กนง.) เปิดเผยว่าที่ประชุมกนง.มีมติ 5ต่อ 2 จากทั้งหมด 7 เสียงให้ปรับลดอัตราดอกเบี้ยนโยบายลง 0.25% จาก 3.5% เหลือ 3.25% เพื่อให้นโยบายการเงินหรือดอกเบี้ยเป็นส่วนหนึ่งในการช่วยฟื้นฟูผลกระทบทางเศรษฐกิจหลังได้รับผลกระทบกระทบจากน้ำท่วมรุนแรงและเป็นวงกว้าง
“กนง.ประเมินว่าขณะนี้ความเสี่ยงทางเศรษกิจโลกชะลอมีมากขึ้น และความเชื่อมั่นของภาคเอกชนยังอ่อนแอ แม้แรงกดดันเงินเฟ้อจะยังมีอยู่ แต่ไม่น่าจะเร่งขึ้น ภายใต้สถานการณ์เช่นนี้นโยบายการเงินซึ่งอยู่ในภาวะผ่อนปรนอยู่แล้ว น่าจะมีบทบาทสนุบสนุนการฟื้นฟูเศราบกิจและการลงทุนในระยะต่อไปได้มากขึ้น จึงมีมติให้ลดดอกเบี้ยลง 0.25% และจะติดตามผลกระทบเศรษฐกิจโลกและการฟื้นตัวของเศรษฐกิจไทยอย่างใกล้ชิดและพร้อมที่จะดำเนินนโยบายการเงินที่เหมาะสมต่อความจำเป็นของสถานการณ์ที่เปลี่ยนไป” นายไพบูลย์กล่าว
นายไพบูลย์ กล่าวว่า นอกจากนี้กนง.ยังได้ประเมินผลกระทบปัญหาน้ำท่วม ที่จะมีผลต่ออัตราการเติบโตทางเศรษฐกิจ(จีดีพี)ในไตรมส 4 ปีนี้และปีนี้ทั้งปีว่าจะทำให้จีดีพีหดตัวมากขึ้น จากเดิมที่คาดว่าน้ำท่วมจะกระทบจีดีพีหดตัว 1.1% เพิ่มเป็น 2.1% ส่งผลให้จีดีพีปีนี้น่าจะโตลดลงจาก 2.6% เหลือเพียง 1.8%